Udvidet samlevertestamente - undgå at dele arven med børnene
Vi kan hjælpe jer, hvis I ønsker at oprette et udvidet samlevertestamente. Hvis I ikke vil til præsten, må I til advokaten. Er I samlevende og ikke opretter et udvidet samlevertestamente, vil I ikke arve hinanden. Dette gælder uanset hvor længe I har boet sammen. Det er således en generel misforståelse, at man arver efter hinanden, når man har boet sammen i to år. Har I således børn sammen, vil børnene arve afdødes arv ellers er det afdødes forældre eller søskende.
I vil som samlevende kunne ligestilles som ægtefæller, dog vil I skulle betale boafgift på 15 % og kan ikke sidde i uskiftet bo. Endvidere kræver et udvidet samlevertestamente, at I har haft samme bopæl i minimum to år eller har et fælles barn sammen eller et på vej.
Det koster 4.900 kr. inkl. moms, hvis vi skal hjælpe med at oprette et samlevertestamente.
Vi afholder fysiske møder med jer. Dermed er I sikre på at undgå fejl og misforståelser i jeres testamente
Da førstafdøde efterlader sig børn eller andre livsarvinger, kan I ved oprettelse af udvidet samlevertestamente højest bestemme, at den længstlevende skal arve 7/8 af førstafdødes formue. Ved et gensidigt testamente (altså hvis I ikke har boet sammen i to år, eller venter eller har et fælles barn sammen) vil I højest kunne bestemme, at den længstlevende skal arve 3/4 af førstafdødes formue.
Derudover kan I ved udvidet samlevertestamente bestemme, at den længstlevende skal have følgende fordele:
Ret til forinden at udtage genstande, som udelukkende den længstlevende personligt bruger, men som tilhører førstafdøde
Ret til at supplere arven op, så den længstlevende samlet har en nettoformue på 790.000 kr. (2020-niveau) inkl. forsikringssummer efter førstafdøde